འདི་ཡན་ཆད་སྡེ་དགེའི་ཁྲི་རབས་རྣམས་བླ་མས་འཛིན་པ་ལས་ཁྱིམ་པས་འཛིན་པའི་སྲོལ་མེད།སྐུ་ཆུང་ངུའི་དུས་ནས་གཞན་ཕན་བྱང་ཆུབ་སེམས་ཀྱི་ཐུགས་རྒྱུད་གཏམས་ཤིང་བླ་མ་སངས་རྒྱས་བསྟན་པ་ཁུ་དབོན་གྱི་སྐུ་དྲུང་དུ་ཡི་གེ་འབྲི་ཀློག་ནས་རིག་གནས་སྤྱི་དང་ཁྱབ་པར་གསོ་རིག་ལ་སྦྱོང་བརྩོན་གནང་ཞིང་།མཁས་གྲུབ་སངས་རྒྱས་ཕུན་ཚོགས་དང་།བཀྲ་ཤིས་དཔལ་ལྡན།མཁན་ཆེན་བཟང་བོ་རྒྱལ་མཚན།ཀུན་དགའ་ཆོས་འཕེལ།བཀྲ་ཤིས་དབང་ཕྱུགསི་ཏུ་ཆོས་ཀྱི་འབྱུང་གནས།གྲུབ་དབང་སངས་རྒྱས་རྒྱ་མཚོ་སོགས་གཙུག་ཏུ་བསྟེན་ནས་དབང་ཁྲིད་མདོ་སྔགས་ཀྱི་གཞུང་བཤད་དཔྱིས་ཕྱིན་པར་བསླབས།